cyanic-selkie/wikianc huggingface dataset:
חנוך לוין
פעילותו כפזמונאי וסופר
לוין כתב סיפורים וקטעי פרוזה רבים. הוא הרבה לכתוב פרוזה בתחילת דרכו, בשנות השישים. אז כתב סיפורים קצרים שהושפעו מאוד מקפקא למשל "ההזדמנות" הנפתח במילים "בוקר אחד גילית שאתה אבק. לא נתנו לך מנוח." או סיפור אחר שנפתח ב"בוקר אחד, כשהקיץ סמסא מתוך חלומות טרופים, ראה את עצמו והנה נהפך במיטתו לרקסי רובינשטיין". קרן דותן כותבת על אוסף של חמישה מסיפוריו המוקדמים המרכזיים כי "מכל החמישה עולה אחרות חריפה של הדמות המרכזית. אחרות בלתי נסבלת המתפרקת בחלק מהסיפורים עד כדי קומדיית נונסנס."
סורת אל-אנביאא'
סורת אל-אנביאא' (בערבית: سورة الأنبياء) היא הסורה ה-21 בקוראן, המונה 112 פסוקים.
גטאות באיטליה
במדינת האפיפיור
מאז הגירושים של היהודים מדרום איטליה וסרדיניה בשנים: 1492, מועד גירוש ספרד ובשנת 1542, כרבע עד שליש מיהדות איטליה נותרו במדינת האפיפיור. מחציתם של היהודים במדינת האפיפיור היו ברומא. בשנת 1555 הוקם ברומא הגטו, ב"רובע מצחין", שבגדה של נהר הטיבר. אזור, שלעיתים קרובות, הציפוהו המים הגואים של הנהר או פקדוהו מגפות קשות. בשנת 1656–1657 נספו בגטו, מאסונות כאלה, לפחות 800 מתוך 4,127 מתושבי הגטו. הקמת הגטו באה בעקבות בולה של האפיפיור פאולוס הרביעי, אשר קבעה כי היהודים הם רוצחי ישו ואינם יכולים לחיות כאזרחים שווי זכויות בעיר אחת עם המאמינים הקתוליים. הכרזת האפיפיור, שניתנה ב-14 ביולי 1555, כונתה בשם Cum nimis absurdum, על שם משפט הפתיחה שלה שקבע "יהיה זה אבסורדי ויגרום לאי נחת מוחלטת, שהיהודים אשר נמצאו חייבים בדין באשמתם ונידונו על ידי האל לשעבוד נצחי...". נימוק זה היה הגורם ליצירת הגטאות בערים במדינת האפיפיור.
מחוז אמיליה-רומאניה
פרארה הייתה אחת ממרכזי החיים היהודיים הגדולים באיטליה. היא הייתה מרכז חשוב ללימוד התלמוד אשר העניק לה מעמד נכבד. בעקבות הוצאה להורג של יהודי באשמת רצח הותקף הגטו. למרות השתדלות חשמן העיר, חלק מהאוכלוסייה היהודית בעיר נטש אותה.
דוכסות מנטובה - בחלק ממחוז לומברדיה
בשנת 1612 הדוכסות עברה בירושה לענף צרפתי של המשפחה שהיה לו קשר הדוק האימפריה הרומית הקדושה העיר עברה מלחמות רבות. חיילות לאנדסקנכט, חילות שכירים גרמנים ידועים באכזריותם השתלטו על העיר שדדו אותה עד היסוד והביא איתם את מחלת הדבר. העיר ירדה מגדולתה מרבית יהודי העיר עזבו אותה. כ-600 יהודים מצאו מקלט אצל "הנסיך מבוצולו". כאלף יהודים ניסו להימלט דרך הנהר פו ברפסודות מאולתרות אבל נסחפו בזרמים העזים של הנהר וטבעו.
האופי האורבני
במקרים אחדים הגטו נבנה תוך כדי תכנון אדריכלי, כך קרה בפירנצה. במקומות אחדים פשוט סימנו אזור בו גרו רוב היהודים, הנוצרים הוצאו ממנו והוקמו חומות ושערים - לפי ההנחיות רק שער אחד - בפועל ברומא למשל שבעה שערים. בכמה מקומות קטנים הקיף הגטו בתים מסביב לחצר ואדן הגטו כונה לעיתים בפי יהודי איטליה "חצר". אך ברוב המקומות היה זה "מבוך של רחובות וסימטאות - עיר בתוך עיר - והמעבר היה דרך גוש של חצרות וסימטאות מעובשות". ברומא ובוונציה ניתן היה להבחין בקירות בעובש בצבע צהבהב, שריד להצפת הרובע במי הנהר או מי הים. לעיתים, הבתים היו צמודים זה לזה, בעיקר בפיימונטה, עד שניתן היה לעבור מבית לבית מבלי לצאת לרחוב. היו בתים שחלק מהחלונות היו סגורים באבני בנייה. המטרה הייתה למנוע מהיהודים להציץ מבעד לחלון החוצה בעת מעבר תהלוכות דתיות. בבית של משפחת הרטום באסטי שבפיימונטה בעלי הבית הצטוו לממן ציור קיר גדול לקדוש נוצרי בחזית הפונה לכנסייה.
הונגריה באירוויזיון
2020-
לקראת אירוויזיון 2020 וכן לקראת אירוויזיון 2021 הודיעה רשות השידור DUNA TV כי לא תיטול חלק בתחרות.
לקראת אירוויזיון 2022 נרשמה שערורייה כאשר הונגריה חשפה את תקנון התחרות לפסטיבל ששימש בעבר כקדם אירוויזיון בשביל הונגריה ובו נחשף לראשונה שהמנצח בתחרות ייצג את הונגריה באירוויזיון הקרוב, כאשר עדיין לא אישרה את השתתפותה באירוויזיון זה, ויותר מכך, היא חשפה גם את תאריכי התחרות (17, 19, 21), שלא היו גלויים עד אז, וגם חשפה הרשת ההונגרית שטורינו תהיה העיר המארחת, דבר שעדיין לא נחשף. לאחר כמה שעות הורידה רשת הטלוויזיה את הדף מאתרם הרשמי בבקשת איגוד השידור האירופי.
יהושע הירשהורן
הרב יהושע הלוי הירשהורן (ה'תרנ"ד – כ"ח באייר ה'תשכ"ט, 1893 – 1969) היה רב קנדי, רבה הראשי של מונטריאול עשרות שנים ופוסק הלכה. נחשב לאחר הרבנים המרכזיים ביותר בקנדה במשך שנים רבות. מחבר שו"ת "ממעיני ישועה".
ביוגרפיה
הרב הירשהורן נפטר ביום כ"ח באייר ה'תשכ"ט (1969) ונטמן במונטריאול. לאחר פטירתו התמנה הרב פנחס הירשפרונג לרב הראשי של מונטריאול.
הארמייה השישית (ורמאכט)
קרב סטלינגרד
בינואר 1943 היה ברור כי נפילתם של הנצורים היא בלתי נמנעת. ב-30 בינואר מינה היטלר את פאולוס לדרגת גנרל-פלדמרשל, מתוך כוונה למנוע בכך את כניעתו, שכן אף מרשל גרמני לא נלקח מעולם בשבי. היטלר הניח כי עתה יילחם פאולוס עד הכדור האחרון, ולאחר מכן יתאבד. ואולם ב-2 בפברואר 1943 נכנעו פאולוס, הארמייה השישית וכל הכוחות הגרמנים בסטלינגרד לכוח רוסי שהגיע למרתף חנות הכלבו "גום" בה הייתה מפקדתו. 91,000 איש נלקחו בשבי, לרבות גנרל-פלדמרשל פאולוס ועמו 22 גנרלים. היטלר נתקף חימה מששמע כי פאולוס העדיף את השבי על ההתאבדות.
פרידריך פאולוס נשאר בברית המועצות לאחר המלחמה ואף הרצה בבתי הספר הצבאיים הסובייטיים.
הקמה מחדש - החזית המזרחית
בסוף שנת 1944, הארמייה, שהוקמה מחדש בפעם השלישית, תחת פיקודו של גנרל מקסימיליאן פרטר-פיקו יחד עם הארמייה ההונגרית השנייה שהייתה תחת פיקודה, השמידו שלושה קורפוסי טנקים סובייטים בקרב דברצן.
בסוף חודש מרץ, שאריות הארמייה התחילו בנסיגה לעבר וינה. הם נכנעו לכוחות צבא אמריקאים ב-9 במאי 1945 בכניעת גרמניה הנאצית.
אדירנה
היסטוריה
מ-1205 הייתה העיר חלק מהאימפריה הלטינית וב-1225 נכבשה על ידי נסיכות אפירוס. ב-1361 כבש אותה ביי מורט הראשון, וב-1365 היא החליפה את בורסה כבירת האימפריה העות'מאנית. היא שימשה כבירת האימפריה עד כיבוש קונסטנטינופול ב-1453, אז החליט הסולטאן מהמט השני, יליד אדירנה בעצמו, להעתיק את בירתו לשם. גם לאחר שהפסיקה לשמש כבירה, הייתה לעיר חשיבות, והיא שימשה כמרכז לסחר במשי, שטיחים ותוצרת חקלאית.
ויקטור ואסקס
ברצלונה
ואסקס נולד וגדל בברצלונה, ובהיותו בן 9 הצטרף למחלקת הנוער של ברצלונה. הוא התקדם בדרגים השונים של מחלקת הנוער ובעונת 2005/2006 שיחק בקבוצת המילואים השנייה של המועדון, ברצלונה ג'. בקיץ 2006 קודם לקבוצת המילואים הראשונה של המועדון, ברצלונה אתלטיק, ששיחקה באותו זמן בליגה השלישית תחת קיקה קוסטס. בסוף עונת 2006/2007, בה הבקיע ואסקס שער בודד ב-29 הופעות, ירדה ברצלונה ב' לליגה הרביעית. קוסטס הוחלף בז'וזפ גוארדיולה. ברצלונה ב' הצליחה לחזור לליגה השלישית בסוף עונת 2007/2008, לכך תרם ואסקס 9 שערים ב-27 משחקים בהם שותף. במקביל, ערך ואסקס את הופעת הבכורה בקבוצה הבוגרת של המועדון, אותה אימן פרנק רייקארד ההולנדי. הוא נכנס כמחליף במקום סנטיאגו אסקרו במשחק הליגה נגד רקראטיבו ולבה ב-12 באפריל 2008, משחק שהסתיים בתיקו 2-2.
אשר קרשקש
רבי אשר קרשקש היה אחד מהראשונים, חי ופעל בפרובנס שבצרפת במחצית הראשונה של המאה ה-15, בשנת ה'ק' בקירוב. התפרסם בזכות חיבורו על המורה הנבוכים שחיבר הרמב"ם.
ביוגרפיה
מעט מאד ידוע על חייו, הוא חי ופעל בפרובנס, במחצית הראשונה למאה ה-15.
Do It Right
וידאו קליפ
הווידאו קליפ המלא שצולם לשיר הועלה לערוץ היוטיוב של מארי ב-12 בינואר 2016.
עוטף ירושלים
מטרתו של עוטף ירושלים
בעתירה שהוגשה נגד התוואי באזור מחנה הפליטים שועפאט, אשרו שופטי בג"ץ, בשנת 2008, את תוואי הגדר וקבעו כי "בנסיבות הקיימות ואל מול הצרכים הביטחוניים, היא סבירה ומידתית".
תוואי עוטף ירושלים
בניגוד לחלקים גדולים מגדר ההפרדה, העוברים בסמוך לקו הירוק, בקטע זה הגדר יוצרת שלוחה אחת שמעמיקה לתוך שטחי הגדה: לפי התכנון המקורי, במזרח ובדרום היו אמורות לקום שלוחות המקיפות ממזרח את מעלה אדומים ושאר יישובי גוש אדומים ואת גוש עציון וביתר עילית בתוך לגדר, אך בשל קשיי תקציב, לחצים אמריקאיים ועתירות לבג"ץ הן לא יצאו אל הפועל. בנוסף, הגדר עוברת ממזרח לשטח המוניציפלי של ירושלים, שאינו חופף לקו הירוק.
תיאור התוואי
התוואי המקורי של עוטף ירושלים אמור היה להתחיל בסביבות הר אדר, כאשר הוא מקיף את ההתנחלות מצפון, וכך למעשה להשאיר אותה בשטח ישראל. משם ממשיכה הגדר מזרחה, מצפון למבשרת ציון, עד ממערב לשכונת רמות בירושלים. שם, חותכת הגדר לכיוון צפון-מערב, עד לבית חורון. היא מקיפה את ההתנחלות ממערב, ממשיכה מזרחה לעבר רמאללה, ואז יורדת דרומה, ממזרח לגבעת זאב, עד לנקודה שנמצאת מזרחית לשכונת רמות.
הגדר נבנתה משני צדיו של קטע מכביש 45 הנמתח מגבעת זאב לעטרות, וכך מקיפה חלקית ארבעה כפרים פלסטינים - ביר נבאלה, אלג'דירה, אלג'יב, ובית חנינא אלבלד.
שלבי הקמת עוטף ירושלים
בספטמבר 2003 אושרו עוד 3 קטעים - הראשון, בארוך 17 ק"מ, נמתח מבית סאחור בדרום ועד ממזרח לאל-עיזרייה בצפון. השני, באורך 14 ק"מ, נמתח מהכפר ענאתא בדרום ועד למחסום קלנדיה בצפון. ואילו האחרון, שאורכו גם כן 14 ק"מ, מחבר בין מחנה עופר במזרח, דרך שכונת רמות עד לגבעת זאב במערב. ברוב תוואי זה אמורה הגדר להיבנות בצורת חומה. ההתקדמות בבניית קטעים אלה אינה אחידה, רובם הושלמו, אך קטעים רבים עודם פרוצים בשל עתירות משפטיות תלויות ועומדות.
כיכר הלוחמים
כיכר הלוחמים (מוכרת גם בשם כיכר קוגל או בשמה העממי - כיכר הדמעות) היא מעגל תנועה בעיר חולון, שהפך במהלך השנים לאחד מסמליה של העיר.
מבנה
קרבתה של הכיכר למבנה משרד הרישוי בחולון, והקושי של תלמידי הנהיגה לצלוח אותה במהלך מבחן הנהיגה המעשי (טסט), תרמה לפרסומה הנרחב בקרב הציבור בישראל והשרישה את הכינוי שניתן לה - "כיכר הדמעות".
הקו הירוק של הרכבת הקלה בתל אביב צפוי לחצות את הכיכר מצפון לדרום. כחלק מהפרויקט צפויה להבנות מנהרת תנועה תחת הכיכר שתשמש את הנוסעים מכיוון מזרח למערב.
פרס לורנס אוליבייה להופעה הטובה ביותר בתפקיד משנה במחזמר
עד  2015 לא הוענקו פרסים שונים לשחקן ושחקנית בקטגוריית שחקני המשנה. החל מ-2015 הופרדו הפרסים לשחקן הטוב ביותר בתפקיד משנה במחזמר ולשחקנית הטובה ביותר בתפקיד משנה.
רוברט יאנג (שחקן)
קולנוע
ב-1936 השתתף יאנג בסרטו של אלפרד היצ'קוק "סוכן חשאי" בתפקיד רוברט מרווין. ב-1938 הופיע בדרמה של פרנק בורזייגי "שלושה חברים".
טלוויזיה
בשנת 1969 החל יאנג לשחק בסדרת הדרמה הרפואית "ד"ר מרקוס וולבי" שהייתה לסדרת הדרמה הראשונה שזכתה בפרס גלובוס הזהב לסדרת הדרמה הטובה ביותר בשנת 1969. יאנג שיחק במשך 7 עונות הסדרה בתפקיד ד"ר מרקוס וולבי, הוא זכה בפרס גלובוס הזהב לשחקן הטוב ביותר בסדרת דרמה ובפרס אמי השלישי שלו בתפקיד ראשי.
נמל אילת
היסטוריה
בדצמבר 2010 אישרה ועדת שרים לעניין הפרטה את הפרטת הנמל, בהליך בו הרוכש יקבל את הזכות להפעיל את הנמל במשך 15 שנים, עם אופציה להארכה למשך כ-10 שנים נוספות. הליך ההפרטה החל ב-2011 ובתחילת 2013 הועברו זכויות תפעול נמל אילת לחברת "פפו ספנות", שבבעלות האחים נקש, תמורת 120 מיליון ש"ח.
גרלה
הקהילה היהודית
עם החזרת השלטון ההונגרי לטרנסילבניה, הורע מצב היהודים. עשרות מהגברים נשלחו לעבודות כפייה לאוקראינה, שם נספו. עם הכיבוש הגרמני ב-1944, שוכנו יהודי העיר בגטו ששכן בבית החרושת ללבנים. שם שהו בתנאים קשים כשבועיים ואז גורשו לגטו קלוז'. לאחר כשבוע נשלחו יהודי גרלה משם לאושוויץ שם נספו רובם.
נמל התעופה של קלגנפורט
ראשית דרכו
שדה התעופה נבנה ב-1914 כשדה תעופה צבאי במלחמת העולם הראשונה. פתיחתו האזרחית של שדה התעופה התרחשה ב-17 במאי 1925. עד מהרה החלו לפעול משדה התעופה טיסות לוונציה, לליובליאנה ולווינה.
הוא חזר לפעול כנמל תעופה צבאי בשנת 1938, בהפעלת הלופטוואפה של הוורמאכט ושימש ככזה במהלך מלחמת העולם השנייה. לאחר המלחמה, בשנת 1951, שב לפעילות אזרחית. הרחבתו החלה ב-1958: נבנו מסלולי בטון באורך 1,800 מטר וברוחב 45 מטרים, הוקצו אזורי חנייה, ונבנו בניין הטרמינל ומגדל הפיקוח. השיפוץ רחב ההיקף נגמר ב-1964. עם זאת, כבר בשנה שלאחר מכן הוארך פעם נוספת משטח הנחיתה לאורך של 2,400 מטרים.
הימות הגדולות
הימות הגדולות הן ימות קרחוניות הנמצאות באמריקה הצפונית ומהוות את מערכת הימות הגדולה בעולם.
סרפינה
הספר תורגם לעברית על ידי קטיה בנוביץ' ויצא לאור בהוצאת מודן, ב-2014.
האקדמיה הסרבית למדעים ולאמנויות
היסטוריה
החברה להשכלה הסרבית נסגרה ֱ-1864 בצו של הנסיך מיכאילו אוברנוביץ'. אחת הסיבות לכך הייתה תרעומת השליט על כך שאישים שנחשבו מהפכנים כמו גריבלדי האיטלקי וצ'רנישבסקי והרצן הרוסים נבחרו לשורותיה כחברים זרים.
ב-29 ביולי 1864 על בסיס החברה להשכלה הסרבית קמה "חברת המלומדים הסרבית" (סרפסקו אוצ'נו דרושטוו, Srpsko učeno društvo). ב-13 במאי 1886 היא נסגרה בצו מיניסטריאלי לקראת פתיחת האקדמיה המלכותית. עקב מחאות הוקמה מחדש במקביל לאקדמיה ב-25 ביולי 1887 ולבסוף התמזגה סופית עם האקדמיה הסרבית בשנת 1892.
אליהוא רוט
חייו
במסגרת חברותו במועדון ה-"Union League", בו היה גם ארתור חבר, נבחר רוט לנשיא המועדון בשנים 1898–1899 ובשנית בין 1915–1916. במועדון זה היה חבר גם סגן נשיא ארצות הברית תאודור רוזוולט ובקבינט בו שירת רוזוולט, תחת הנשיא ויליאם מקינלי, מונה רוט למזכיר לענייני מלחמה. בתפקיד זה הוא כיהן בשנים 1899–1904, תחת הנשיאים מקינלי ורוזוולט, ובין היתר בוצעו בתקופתו ארגון מחדש של צבא ארצות הברית, הורחב המטה הכללי של הצבא, וכן הורחבה האקדמיה הצבאית הלאומית של ארצות הברית והוקמה מכללת המלחמה של צבא ארצות הברית. מלבד אלו שונו בתקופתו נוהלי הקידום בצבא והוקמו בתי ספר להכשרות מקצועיות. כמו כן החלה ביוזמתו תחלופה בין חיילים מבצעיים לחיילי מנהלה. כניסתו לתפקיד לאחר מלחמת ארצות הברית–ספרד הביאה אותו לעסוק בקביעת השלטונות בקובה ובפיליפינים וביטול המכס על ייבוא סחורה מפוארטו ריקו. בתום כהונתו הוא חזר לעסוק בעריכת דין, אך זמן קצר לאחר מכן מונה על ידי רוזוולט למזכיר המדינה של ארצות הברית.
רוט הביע בפומבי את התנגדותו למדיניות הנייטרלית שבה נקט הנשיא וודרו וילסון טרם כניסת ארצות הברית למלחמת העולם הראשונה. בשנת 1916 הוא העמיד עצמו לבחירה כמועמד המפלגה הרפובליקנית לנשיאות, כנגד הנשיא וילסון מטעם המפלגה הדמוקרטית, אך כשל בהתמודדותו ונוצח על ידי צ'ארלס אוונס יוז. עם זאת, הנשיא וילסון מינה את רוט ביוני 1917 לנציג ארצות הברית ברוסיה במטרה לסייע לממשלה הזמנית שהוקמה בה באותה תקופה.
מיכאל וולפה
יצירתו
וולפה הוא מלחין פורה ומנצח מוכר. הוא כתב מגוון רחב של יצירות להרכבים שונים, סימפוניים, קאמריים וווקאליים. בולטת ביצירתו הנטייה להשראה הבאה מכתבי הקודש העבריים ומהשירה העברית החדשה. מיכאל וולפה ניצח כמה שנים על מקהלות שונות ועל תזמורת נתניה הקאמרית הקיבוצית. יצירותיו מבוצעות על במות חשובות בארץ ובעולם. רבות מיצירותיו הוקלטו והן משודרות בקול המוסיקה ומופצות על גבי תקליטורים.
פעילותו החינוכית
בקיץ 2014 הצטרף אל צוות ההוראה של ארגון נוער מוסיקלי בישראל. מאז הוא מסייע לארגון כמנהל פדגוגי של תוכנית המחנות המוזיקליים והרכבי הביצוע הפועלים במסגרתו. מידי חופשת סוכות, חופשת פסח וחופשת הקיץ פועל וולפה במחנות הארגון כמנחה חוגי העשרה, מעבד, מנהל מוזיקלי, מנצח על תזמורת המחנה וכיועץ מוזיקלי ופדגוגי למנכ"ל הארגון.
משנת 1992 ועד היום משמש כמרצה קבוע בסדרה "קונצ'רטו לקולנוע" של סינמטק ירושלים.
פסטיבל צלילים במדבר
ייסד את פסטיבל "צלילים במדבר" המתקיים בקיבוץ שדה בוקר מדי חנוכה מזה עשרים וחמש שנה. בעשור האחרון התפתח הפסטיבל מאד, ומציג מגוון רחב של מוזיקה ישראלית על כל ריבוי סגנונותיה ואמירותיה. הפסטיבל מארח אמנים מכל קצוות הארץ, ומהווה אבן שואבת לקהל רב דורי ורב תרבותי ההולך וגדל משנה לשנה.
אברהם אלקנה זקס
הרב אברהם אלקנה זקס (1846 – כ"ד באדר ה'תרס"ג, 23 במרץ 1903) היה מנכבדי העדה האשכנזית בירושלים, ראש כולל הולנד ודויטשלנד, מייסד ומנהל מושב הזקנים הכללי המאוחד ועסקן ירושלמי.
תולדות חייו
בשנת 1893 הקים והיה המנהל הראשון של מושב הזקנים הכללי המאוחד בירושלים, למען זקני העדה האשכנזית בעיר. מושב הזקנים הוקם יחד עם הרב ישראל דוב פרומקין והרב יצחק אייזיק בן-טובים ששימשו גם כן כמנהלים.
ליאון רוזנברג
ביוגרפיה
בשנת 2015 החל להנחות בערוץ הראשון את תוכנית החדשות לנוער "המהדורה". באותה שנה הופיע בסרט אפס בתפקיד עצמו.
ב-2017 מותגה התוכנית "בוקר בריא", בהגשתו ובהגשת פאולה אשתו, במיתוג מחודש לקראת המעבר של הזכיינית "קשת" מערוץ 2 לערוץ קשת 12, ושמה שונה ל"פאולה וליאון". התוכנית משודרת בימי חול, החל מהשעה 9:00, אחרי "חדשות הבוקר", ועוסקת במגוון נושאים שמחוץ לחדשות, ולא רק בענייני בריאות שבהם עסקו ב"בוקר בריא".
לחץ דם
מרכיבי לחץ הדם
הכח המניע את הדם בעורקים הוא כוח הכיווץ של שריר הלב (ובעיקר - החדר השמאלי). בהתאם להידרודינמיקה, הלחץ הכללי בכלי דם מורכב מסכום של הלחץ הדינמי, הפועל עם כיוון הזרימה ותלוי בצפיפות הדם ובריבוע מהירות הזרימה, והלחץ הצדי, הפועל במאונך לזרימה כנגד דפנות הכלי. ככל שכלי הדם צר יותר, מהירות הזרימה בו גדלה, וכתוצאה מכך גדל הלחץ הדינמי ואילו הלחץ הצדי קטן. על אף ששטח החתך של נים קטן מזה של עורק, מכיוון שהזרימה בנימים היא בנימים רבים במקביל, ההשוואה בין השטחים היא לפי שטח החתך הכולל של הנימים לעומת זה של העורק. משום כך, הזרימה בנימים, ששטח החתך הכולל שלהם גדול משל העורק, היא איטית לעומת זו של העורק.
מדורי הלב
הלחץ התקין בעלייה הימנית, הנקרא גם הלחץ הוורידי המרכזי הוא נמוך יחסית – כ-3 מ"מ כספית. הלחץ התקין בחדר הימני גבוה מעט מזה של העלייה ובעל משרעת גדולה יותר – בין כאפס (דיאסטולי) לכ-20–30 מ"מ כספית (סיסטולי). לחץ היתד הממוצע התקין נע בין 2 מ"מ כספית בדיאסטולה ל-13 מ"מ כספית בסיסטולה, עם ממוצע של 7 מ"מ כספית. כשהממוצע מעל 13 מ"מ כספית זה מצב פתולוגי, שלו מתאם להרבה מחלות. הלחץ התקין בחדר השמאלי עומד על 120 מ"מ כספית בסיסטולה ו-5 מ"מ כספית בדיאסטולה. כשהלחץ הדיאסטולי בחדר הוא מעל 12 מ"מ כספית זהו מצב פתולוגי.
מדידת לחץ דם
ההתפתחות הבאה נעשתה על ידי קרל פרידריך וילהלם לודוויג שעל בסיס המנומטר הזה ב-1847 המציא מכשיר מדידה, קימוגרף, שיכול היה להציג את הלחץ בצורה גרפית. כמו כן הוא המציא מד למהירות זרימת הדם. הרופא הגרמני קרל פון פירורדט המציא את השיטה בה עובד הספיגמוגרף, מכשיר שמודד לחץ דם בצורה לא פולשנית. אטיין-ז'ול מארה המציא את המכשיר בפועל והשתמש בו תדיר, דבר שאפשר את הכנסת המדד של לחץ דם לבדיקות רפואיות.
ב-1896 השתמש סיפיונה ריבה-רוצ'י בשיטת מדידה של מד לחץ דם העוטף ולוחץ על העורק בכתף עד להפסקתו של גל הדופק. בשיטה זו מודדים לחץ דם עד היום. כמו כן משתמשים כיום גם בשיטת קולות קורוטקוף הנקראים כך על שמו של ניקולאי קורוטקוף, שלראשונה האזין להם ב-1905 ופיתח שיטה אוסקולטטורית למדידה.
חוליו סלינאס
חוליו סלינאס פרננדס (בספרדית: Julio Salinas Fernández; נולד ב-11 בספטמבר 1962 בבילבאו) הוא כדורגלן ספרדי-בסקי לשעבר ששיחק בעמדת החלוץ. סלינאס זכור במיוחד בשל תקופתו בברצלונה בה נודע ככובש שערים מצטיין, וכן בהיותו מהחלוצים החשובים של נבחרת ספרד בסוף שנות ה-80 ותחילת ה-90.
ורד סלונים-נבו
מתבגרים בסיכון ומניעת איידס
סלונים-נבו ואחרים בחנו את הגורמים הקשורים למעורבות בהתנהגויות בסיכון גבוה בקרב מתבגרים בסיכון - בארצות הברית, בישראל ובאפריקה. המחקר העיוני הוביל לפיתוח התערבויות למניעת הידבקות ב- HIV ולהערכת יעילותן.
משה בר-נסים
משה בר-נסים (1 במרץ 1882 – 21 בדצמבר 1926) היה ממחוללי החייאת השפה העברית, עוזרו הלשוני ומזכירו של אליעזר בן-יהודה בהכנת מילון בן יהודה.
פועלו
החל לעסוק במסחר. לאחר שלא הצליח בתחום המסחר, נכנס לעבוד כעוזרו ומזכירו של אליעזר בן-יהודה בהכנת המילון העברי הגדול. תוך עבודה הוסיף להשתלם בספרות הנדרשת למפעל בלשני זה: המשנה, התלמוד והמדרשים, המפרשים והפוסקים הראשונים והאחרונים, הספרות הפילוסופית ושירה מימי הביניים ומהעת החדשה והספרות העברית המודרנית. הוא הצטיין בזיכרון ובבקיאות בפרטים הקטנים ועבד בשותפות עם בן-יהודה בהכנת חמשת הכרכים הראשונים של המילון. חלק מתפקידו היה לתרגם כל מילה לשלוש שפות: אנגלית גרמנית וצרפתית. עם השלמת הערך "נפש" נפטר בן-יהודה, אך בר-נסים המשיך בסיוע להכנת שני כרכים נוספים של המילון, תוך הסתפקות במועט וחיי עוני. הוא נפטר עם השלמת הערך "סבל", בירושלים, ט"ז בטבת תרפ"ז (21 בדצמבר 1926).
המדינה המאוחדת
מוסדות משותפים והמסגרת החוקית
פאבל בורודין הוא כיום מזכיר האיחוד. הוא מונה לראשונה על ידי מועצת המדינה העליונה ב-26 בינואר 2000 לתקופת כהונה בת ארבע שנים שהוארכה ב-2004 וב-2008.
קונסואלו ואנדרבילט
קונסואלו ואנדרבילט (אנגלית: Consuelo Vanderbilt; 2 במרץ 1877 - 6 בדצמבר 1964), הידועה גם כקונסואלו בלסאן וקונסואלו, הדוכסית ממרלבורו, הייתה חברה בולטת במשפחת ואנדרבילט האמריקנית ובאצולה האנגלית.
עדאלה
הארגון מייצג במקרים רבים ערבים ישראלים ופלסטינים שנפגעו על ידי מדינת ישראל או על ידי ישראלים.
יצחק יוסף כהן
יצחק יוסף כהן (כ"ג בסיון תרפ"ג, 7 ביוני 1923 – כ"ג בחשוון תשנ"ז, 5 בנובמבר 1996) היה חוקר, היסטוריון וביבליוגרף של הספר העברי.
סובסידיה
ניתוח כלכלי של סובסידיה
מטרתה של הממשלה הייתה להגדיל את הכמות ומידת הצלחתה (ההפרש \ Q2-Q1) תלויה בגמישותם של הביקוש וההיצע ביחס למחיר.
ההשפעות השליליות של סובסידיות
דוגמה קלאסית להתערבות ממשלתית מהסוג הזה היא ההגנה במדינות מפותחות על החקלאות ועל תעשיות שאינן עתירות ידע, כגון טקסטיל. לסובסידיות האלה יש תוצאה שלילית נוספת: הן מונעות ממדינות מתפתחות, שעיקר תוצרתן בענפים האלה, מלייצא את תוצרתן ולהתגבר על עוניין.
רון לאודר
קורות חיים
לאודר נולד בניו יורק, בנם של ג'וזף ואסתי לאודר, השני בין האחים לבית לאודר, לאחר איש העסקים לאונרד לאודר, בעלה של אוולין לאודר. למד בתיכון ברונקס למדעים והוא בעל תואר ראשון מבית הספר וורטון למנהל עסקים באוניברסיטת פנסילבניה. אחר כך למד באוניברסיטת פריז וכן קיבל תעודה בלימודי עסקים בינלאומיים מהאוניברסיטה החופשית של בריסל. ב-1964 הצטרף לחברת אמו כראש האגף הבינלאומי.
יהדות וישראל
ב-1987 הקים לאודר את "קרן לאודר לפיתוח קהילות יהודיות והשכלה יהודית בארצות מזרח אירופה". כיום יש לקרן 62 תוכניות ב-15 ארצות, הכוללות בין השאר בתי ספר וגנים. הוא הקים, תומך, תורם ומשמש כנאמן בשורה ארוכה נוספת של גופים פילנתרופיים, יהודים ולא יהודים שונים ברחבי העולם. לאודר תרם לבניית בית הספר לממשל, דיפלומטיה ואסטרטגיה במרכז הבינתחומי הרצליה, הנקרא כיום על שמו.
אפקט סיבק
הסבר פיזיקלי
הפרש טמפרטורה מייצר פוטנציאל חשמלי המניע זרם חשמלי במעגל סגור.
טרואה
ימי הביניים
ב-1285, עם נישואיו של פיליפ הרביעי, מלך צרפת, לז'אן הראשונה, מלכת נווארה שהייתה היורשת של רוזנות שמפאן, קיבלה צרפת אחיזה ברוזנות זו שאוחדה לבסוף עם צרפת על ידי בנו לואי העשירי.
יהדות טרואה (טרוייש)
גם רבנו תם, נכדו של רש"י, חי חלק מחייו בטרואה, ואף תיקן בה את תקנת הנדוניה התקפה עד ימינו במשפט העברי.
הקהילה היהודית בטרואה התרכזה בעיקר ברובע סן-פלובר (Saint-Flobert). מקובל כי יהודים רבים ששם משפחתם טרייויש, הם צאצאים של יהודי טרואה - טרוייש.
כלכלה
בטרואה שוכנים המשרדים הראשיים של חברת לקוסט, אחת מחברות ההנעלה הפופולריות בעולם המערבי.
צב רך אסייתי
צב רך אסייתי (שם מדעי: Amyda cartilaginea) הוא מין של צב רך יחידי בסוגו החי בדרום-מזרח אסיה. למרות שמו, הוא אינו הצב הר היחידי ביבשת אסיה ורוב בני משפחתו גם חיים באסיה.
מרקו בלינלי
איטליה
בלינלי החל את הקריירה שלו בקבוצת וירטוס בולוניה מהליגה האיטלקית, בשנת 2001. הוא חבר בווירטוס לשחקן NBA אחר לעתיד, מאנו ג'ינובילי, שייעץ לו במהלך תקופתו בקבוצה. ב-2003 עבר בלינלי לקבוצת פורטיטודו בולוניה.
ליגת ה-NBA
בקיץ 2009 עבר בלינלי ב לקבוצת טורונטו ראפטורס, תמורת דווין ג'ורג'. בטורונטו חבר בלינלי לשחקן איטלקי אחר, אנדראה ברניאני.
ביולי 2016 נשלח בטרייד לשארלוט הורנטס בתמורה לרוקי מלאכי ריצ'רדסון.
יונת שליו ויולאוס
יונת שליו ויולאוס (שם מדעי: Geotrygon violacea) היא מין של עוף מהסוג יונת-שליו שבמשפחת היוניים, החיה בטבע באמריקה הדרומית ואמריקה המרכזית באזורים הטרופיים.
מאפיינים
תפוצת יונה זו ביערות הגשם הטרופיים ויערות לחים דומים לאורך אמריקה הדרומית במדינות: ארגנטינה, בוליביה, ברזיל, קולומביה, אקוודור, ונצואלה, קוסטה ריקה, ניקרגואה, פנמה, פרגוואי, פרו וסורינאם. היא נפוצה על קרקעית היער, שם היא מחפשת זרעים ופירות למאכל. היא נוהגת לעוף רק כשהיא בסכנה. היונה מטילה שתי ביצים בקן.
יוסף ירדן
מחקרו
ירדן אחראי לשורה של תגליות פורצות דרך, שהביאו לזיהויים של קולטנים של גורמי גידול, האחראים לוויסות תהליכי חיים מרכזיים בתא, להבנת דרך פעולתם, ולגילוי השיבושים החלים בהם ותורמים להתפתחות התהליך הסרטני. על בסיס תגליות אלה, פותחה שורת תרופות אנטי-סרטניות.
פרסים והוקרה
בעבור מחקריו ועבודתו המדעית זכה יוסף ירדן בפרסים רבים, בהם פרס המחקר ע"ש דאדלי רייט בביו-ממברנות, פרס סומך זאקס בכימיה, פרס אנדרה לווף, פרס לומברוזו בחקר הסרטן, פרס מיכאל ברונו מטעם קרן יד הנדיב, פרס מייסדי טבע ופרס הצטיינות של מכון המחקר הלאומי לחקר הסרטן בארצות הברית.
Karma Police
ב-2013, פרסמה הזמרת הישראלית שפיטה גרסת כיסוי לשיר, כיסוי זה הוא מבין השירים הבולטים של שפיטה.
וידאו קליפ
גלייזר הציע תחילה את הרעיון של קליפ הווידאו למוזיקאי האמריקאי מרילין מנסון עבור הסינגל שלו משנת 1997 "Long Hard Road Out of Hell"; מנסון רצה קליפ דומה לסרט "כביש אבוד" של דייוויד לינץ' משנת 1997, שנפתח בצילום של כביש שועט מתחת למצלמה. לאחר שמנסון דחה את הרעיון, נציבת הווידאו של הלהקה, דילי ג'נט, המליצה עליו לרדיוהד עבור "Karma Police". לדברי משתף הפעולה של מנסון, רנדי סוסין, לאחר שמנסון ראה את הקךיפ של "Karma Police", "מנסון התנהג כאילו, 'לעזאזל עם זה'. אבל, אתה יודע, רעיון טוב הוא רעיון טוב".
פרדריק בארטלט
חייו
ב-1909 הפך למרצה באוניברסיטת קיימברידג'. בארטלט דרש חזור ושוב להקים מעבדה בקיימברידג' לחקר בתחומי הפסיכולוגיה היישומית, בקשה אשר התממשה ב-1912. ב-1924 היה לעורך של כתב העת הבריטי על הפסיכולוגיה, תפקיד בו החזיק במשך 24 שנים. ב-1931 הפך לפרופסור הראשון בפסיכולוגיה ניסויית בקיימברידג' – תואר שבו החזיק עד התפטרותו ב-1951.
Viasat Film
Viasat Film היא קבוצה של ערוצי טלוויזיה בכבלים ובלוויין המשודרים במדינות סקנדינביה ונמצאים בבעלות Modern Times Group.
הוועדה הממלכתית למלחמה בסמים
הוועדה הממלכתית למלחמה בסמים (ברוסית: Государственный антинаркотический комитет) היא גוף המתאם את פעילות גופי הממשלה הפדרליים, הגופים המבצעים של הסובייקטים הפדרליים של הפדרציה הרוסית וגופי ממשל מקומיים בהתמודדות עם סחר בלתי חוקי בסמים נרקוטיים, חומרים פסיכוטרופיים וכן מכימה הוועדה הצעות רלוונטיות עבור נשיא הפדרציה הרוסית.
ימת סופיריור
הידרוגרפיה
שטחה של ימת סופיריור הוא 82,413 קילומטר רבוע (כמעט כשטחה של אוסטריה). אורכה המרבי של הימה 563 קילומטר ורוחבה המרבי 257 קילומטר. עומק המים הממוצע הוא 147 מטר ועומקם המרבי 406 מטר. ימת סופיריור מכילה 12,100 קילומטרים מעוקבים של מים, די מים כדי לכסות בשכבה של 30 ס"מ את שטח כל יבשת אמריקה הצפונית ואמריקה הדרומית גם יחד. רצועת החוף של הימה אורכה 4,387 ק"מ (כולל אורך חופי האיים). הימה נמצאת 183 מטר מעל גובה פני הים. סערות עונתיות המתרחשות בימה גורמות לגלים שגובהם כ-6 מטר, אולם בימה נמדדו בעבר אף גלים בגובה 9 מטר. גובה פני המים בימה נשלטים במערכת של סכרים הידרואלקטריים ותעלות.
עבדות בקנדה
מבחינת גודל התופעה, נדמה כי מספרם של העבדים באוכלוסייה היה קטן מאוד ביחס למספרם בארה”ב ובשאר הקולוניות ברחבי יבשת אמריקה. כך לדוגמה, בחלקים הקנדים בשליטת האימפריה הצרפתית (מונטריאול, קוויבק, טרואה-ריבייר) מספרם של העבדים הסתכם בכמה מאות בלבד בשנת 1767.
מעמדם החוקי של העבדים - הקודקס השחור
הקודקס השחור, סט החוקים המגדירים את זכויותיהם וחובותיהם הן של בעלי העבדים והן של העבדים חוקק בשנת 1685 על ידי מלך צרפת, לואי ה-14. בתחילה החוק לא חל על הטריטוריות הצרפתיות בקנדה אך הוא הותאם לכך בשנת 1724.
עבדות בקנדה תחת השלטון הבריטי
באזורים הבריטים של קנדה, במאות ה-17 וה-18, עבדות הייתה מונח שהתייחס רובו ככולו לעבדים שחורים שחיו באזורים אלו. על פי רישומים מאותה תקופה היו 104 עבדים בלבד במחוז נובה-סקוטיה שבקנדה, ואכן ניתן לומר כי העבדות באזורים הבריטים של קנדה הייתה מינורית עד 1783. החל משנה זו, חל גידול אשר נבע בעיקרו משינויים ביחס השלטונות לאחזקת עבדים. בשנת 1783 נאמנים קנדים היגרו לקנדה מארצות הברית ויחד איתם ייבאו כ-2,000 עבדים נוספים: 1,200 לאזור נובה סקוטיה, 300 לקנדה התחתית ו-500 לאונטריו. בשנים 1713–1815 חיו באי קייפ ברטון 418 עבדים. 7 שנים מאוחר יותר, באונטריו שבקנדה, נכנס לתוקפו חוק המאפשר הגירה, תוך הבטחה כי העבדים השייכים למהגר יישארו רכושו באופן פורמלי, במה שנתן ביטוי לתפיסה חדשה שהביאה לצמיחת העבדות במדינה. ואולם, ממדי התופעה נותרו מינוריים לעומת המושבות הדרומיות יותר.
קרלו השלישי, דוכס פארמה
בצעירותו
בעשר שנות חייו הראשונות נסע קרלו עם הוריו במסעותיהם התכופים לטירותיהם באושנדורף ובוייססטרופ ליד דרזדן, ולחצר הקיסרית בווינה. בהיותו בן ארבע הוטלה האחריות על חינוכו על כומר הונגרי בשם זיגמונד דאקי, ובנוסף הוא למד היסטוריה ואיטלקית על ידי לזארו פאפי, מנהל הספרייה של לוקה. כמו כן למד קרלו ספרדית, צרפתית, הונגרית, גרמנית ואנגלית.
היקיצה הגדולה
עיבודים לקולנוע
הספר עובד לקולנוע בשנת 1991, לסרט זמן אמת בבימויו של אורי ברבש, ובו מגלם אסי דיין את מפקד החטיבה הנגבי.
המודל ההליוצנטרי
תאוריות מוקדמות
מאוחר יותר פיתח אריסטרכוס מסאמוס (המאה ה-3 לפנה"ס) כמה תאוריות של הרקלידס פונטיקוס (שכבר דיבר על סיבוב של כדור הארץ סביב צירו) והציע את התאוריה הרצינית הראשונה המוכרת לנו של מערכת שמש הליוצנטרית. אריסטרכוס לא יכול היה להביא אף ראיה לדבריו, והוא עמד בפני שלוש בעיות בולטות:
התאוריה הקופרניקאית
התאוריה של קופרניקוס פורסמה בספר "על תנועתם של הספרות השמימיות" (De revolutionibus orbium coelestium) בשנת מותו, 1543, אף שהוא פיתח אותה כמה עשורים מוקדם יותר.
הערעור על תפיסת החושים
ניתן לראות את ההתפתחות בתפיסת החושים גם באמנות של אותה תקופה, ציירים ואדריכלים הרחיבו את השימוש באשליות אופטיות בציורים, ובראשן - פרספקטיבה.
הפארק הלאומי וויאז'ורס
הפארק הוכרז ב-8 באפריל 1975, בתקופת נשיאותו של ג'רלד פורד. הפארק מנוהל על ידי שירות הפארקים הלאומיים של ארצות הברית, סוכנות ממשלתית שמטרתה להגן על משאבי הטבע והמשאבים התרבותיים. הפארק הוא משכן ליותר מ-900 מינים של צמחים, ולמעלה מ-300 מינים של בעלי חוליות. הפארק נודע בשל שפע המים בו והוא פופולרי בקרב שייטי סירות קאנו, קיאקים, ספינות אחרות ודייגים.
גאוגרפיה
היישוב הקרוב ביותר הוא העיירה אינטרנשיונל פולס (International Falls), כ-18 קילומטרים מערבית לפארק. העיר הגדולה הקרובה ביותר היא דולות השוכנת כ-200 קילומטרים דרומית לפארק.
הקמת הפארק הלאומי
ההצעה להקים פארק לאומי במקום החלה כהחלטה של בית הנבחרים של מינסוטה באפריל 1891 שדרשה מנשיא ארצות הברית להקים פארק לאומי במדינה. חלפו שמונים שנים עד שהחקיקה הפדרלית המאשרת הקמת פארק נחתמה כחוק על ידי הנשיא ריצ'רד ניקסון ב-8 בינואר 1971. הפארק אושר רשמית ב-8 באפריל 1975 תחת נשיאותו של ג'רלד פורד.
גישה
בניגוד לפארקים לאומיים אחרים שבהם הגישה לאתרים בפארק היא ברכב, באופניים או ברגל, התנועה בפארק עצמו חייבת להתנהל דרך המים או בחורף באופנועי שלג. מבקרים רבים שטים בסירות קאנו או קיאקים. אחרים שוכרים בתי סירות או שמצטרפים לסיורים מאורגנים בספינות.
רנו טווינגו
דור שני של דגם "רנו טווינגו" יוצר בסלובניה. דור שלישי של הדגם מיוצר בסלובניה, בעיר נובו מסטו באמצעות "Revoz", יצרנית רכב המשותפת (Joint venture) ל"רנו" ו-"Industrija motornih vozil".
קיזוז (תעופה)
לוחון קיזוז – קביעת אפס אווירודינמי
מערכות זאת אופיינית למערכות היגוי מכניות ללא הגבר הידראולי.
עונת 1955/1956 בליגה הלאומית
מכבי יפו, אשר עלתה לליגה הבכירה לקראת עונה זו, נשארה בליגה בתום העונה לאחר משחקי המבחן, ואילו מכבי רחובות והפועל כפר סבא ירדו לליגת המשנה.
אנביסטיה
ככל הנראה הוא חי בערבות פטגוניה של הקרטיקון ונע במהירות כדי לברוח מטורפים גדולים כמו הגיגאנוטוזאורוס והמפוזאורוס אשר חיו באזור.
עבדאללה בן עומר בן אל-ח'טאב
אבן עומר השתתף בכמה מערכות צבאיות עם הנביא מוחמד, ולאחר מות הנביא השתתף בכל המערכות הצבאיות: בעיראק, פרס, מצרים ובאפריקה.
חייו
לאחר מותו של הנביא מוחמד, עבדאללה בן עומר השתתף בפאתוח אל-שאם, בעיראק, בפרס, במצרים ובאפריקה. ולאחר מכן חזר והשתכן באל-מדינה. הח'ליף השלישי עות'מאן בן אפאן הציע לו משרה ברשות השופטת, והוא סרב. בתקופת המצור על עותמאן לקח אבן עומר את החרב של אביו ויצא להגן על עותמן.
PM (עיתון)
החל מ-18 ביוני 1940 ועד ל-22 ביוני 1948, הופיע בעיר ניו יורק עיתון חדשני בשם PM, שם שהוא המונח באנגלית למחצית השנייה של היממה. השם נבחר משום שההופעה היומית של העיתון הייתה בשעות אחר הצהריים. העיתון היווה משקל שכנגד לעיתונים השמרניים של ניו יורק ונקט בעמדות ליברליות. בין היתר היה העיתון אנטי-פשיסטי ותמך בנשיא רוזוולט.
שחזור שדה מהירות מתמונות חלקיקים עוקבי זרימה
שחזור שדה מהירות מתמונות חלקיקים עוקבי זרימה (שמ″ח עו″ז) היא שיטה אופטית להדמיית שדה מהירות בזורם. בשיטה זו מצלמים חלקיקים המפוזרים בתוך זורם בהפרשי זמן ידועים. מתוך שני צילומים עוקבים ניתן לשחזר שדה וקטורי רגעי של מהירויות החלקיקים. שדה זה מדמה בקירוב את שדה מהירות בזורם. טיבו של הקירוב תלוי בצפיפות החלקיקים ובדבקותם בזרימה המאופיינת ע″י מספר סטוקס. על מנת שהחלקיקים ייראו כנייחים בצילום גם בזרימות מהירות (מספרי ריינולדס גבוהים), יש להאיר את הזורם בחושך לפרק זמן קצר עם הבזק אור "מקפיא מצב". האור המתפזר מהחלקיקים נקלט במצלמה דיגיטלית ותמונת מקומם הרגעי של החלקיקים נשמרת בזיכרון הפנימי של המצלמה. קצב הצילום נקבע בהתאם למהירות הזורם באופן כזה שהזזה של החלקיקים המהירים בזורם בין שתי תמונות סמוכות תהיה כעשרה פיקסלים. כאשר הזיכרון מתמלא נשלחות התמונות למחשב לטובת חישוב והדמיה של רצף שדות מהירות רגעיים.
נייטרינו מיואוני
תגליות
הנייטרינו המיואוני התגלה על ידי לאון לדרמן (Leon Lederman), מלווין שוורץ (Melvin Schwartz) וג'ק שטיינברגר (Jack Steinberge) מ-CERN.
יחידת שט"ל
היחידה הוקמה בשנת 1948 מאיגוד של "מחלקת צילום אוויר" שאוישה על ידי מתנדבי חו"ל, טייסים ואנשי מיפוי בעלי ניסיון רב בצילום ופענוח תצלומי אוויר בפיקודו של איש צוות אוויר האמריקני, לי גודווין ו"מחלקת מפות" בפיקודו של ברוך קריס שנעשה למפקד היחידה הראשון, ועמד בראשה עד שנת 1963.
בזמן חירום תפקידה של שט"ל הוא לייצר מטרות לתקיפה עבור חיל האוויר.
כריס היפקינס
קדנציה ראשונה, 2017–2020
היפקינס נבחר כשר בקבינט על ידי חברי מפלגת הלייבור לאחר הקמת הממשלת הלייבור שנתמכה על ידי הירוקים. מאוחר יותר הוכרז כי יכהן כשר החינוך. כשר החינוך תמך היפקינס בביטול של תקנים לאומיים ובתי ספר צ'רטר, בתי ספר המקבלים תקציב מהמדינה אך כפופים לפחות כללים ותקנות מבתי ספר ממלכתיים אחרים. הוא גם הורה על סקירה של מערכת התעודות הלאומית להישגים חינוכיים (NCEA). עם זאת, היפקינס הבהיר כי משרד החינוך ימשיך לממן את מחקר הניטור הלאומי של אוניברסיטת אוטגו להישגי סטודנטים ואת כלי ההתקדמות והעקביות (PaCT). הודעת הממשלה כי תסגור את בתי ספר הצ'רטר גררה ביקורת מצד מפלגות האופוזיציה, המפלגה הלאומית ו-ACT. בתחילת 2018 הציג היפקינס חקיקה המונעת יצירת בתי ספר צ'רטר חדשים, ומאפשרת הסבה של בתי ספר קיימים לבתי ספר בעלי אופי מיוחד. עד ספטמבר 2018, כל 12 בתי ספר הצ'רטר בניו זילנד הפכו לבתי ספר משולבים ממלכתיים ומיוחדים.
לאחר התפטרותו של דייוויד קלארק מתפקיד שר הבריאות ב-2 ביולי 2020, מינתה ראש הממשלה ארדרן את היפקינס לשר הבריאות הזמני עד לבחירות הכלליות ב-2020 באוקטובר.
קדנציה שנייה, 2020–2023
בחלוקת התיקים המחודשת של יוני 2022 הועבר היפקינס מתיק התגובה לקורונה והחליף את פוטו ויליאמס כשר המשטרה.
תומאס בריי
קריירת משחק מקצועית
ביולי 2019 חתם על חוזה בקבוצת באיירן מינכן, המשתתפת בליגת העל הגרמנית וביורוליג. בדצמבר 2020 עבר לסרגוסה באסקט.
Deep Purple in Rock
Deep Purple In Rock הוא אלבומה הרביעי של להקת הרוק הבריטית דיפ פרפל שיצא לאור ביוני 1970 והוא הראשון של הרכבה השני והקלאסי של הלהקה.
ויליאם קיסאם ואנדרבילט
ביוגרפיה
ואנדרבילט היה אחד ממייסדי מועדון הג'וקי. הוא החזיק בבעלותו מניות במועדון, היה נשיא מועדון המרוצים "Sheepshead Bay Race Track" בברוקלין, ובעליה של אורוות מרוצים מצליחה. ב-1896 הוא בנה את בורסת הסוסים האמריקנית בפינת רחוב 50 וברודוויי שבמנהטן. ב-1911 הוא השכיר (ולבסוף מכר) את המבנה לארגון שוברט, שהפך אותה לתיאטרון וינטר גארדן.
ואנדרבילט מת בפריז ב-22 ביולי 1920. גופתו הוחזרה לארצות הברית ונקברה בחלקה המשפחתית בבית הקברות המוראביאני שבסטטן איילנד.
עמיחי כספי
ביוגרפיה
כספי התאמן בקבוצת מכבי תל אביב.
בילי ג'ו ארמסטרונג
ביוגרפיה
הוא קיבל את הגיטרה הראשונה שלו מאביו זמן קצר לפני מותו - גיטרת פנדר סטראטוקסטר המכונה "בלו" (כחולה) איתה הוא עדיין מופיע בהופעות של הלהקה. כיום מנגן ארמסטרונג בכלי נגינה נוספים כמו פסנתר, תופים, גיטרת באס, אבוב, מפוחית, מנדולינה וסקסופון.
ארמסטרונג נשוי לאדריאן, שאותה פגש לראשונה באחת מהופעות הלהקה. לאחר ההופעה היא שאלה אותו היכן ניתן להשיג את האלבום שלהם והם החליפו מספרי טלפון ודיברו אחד עם השני בטלפון כיוון שהמרחק הגאוגרפי ביניהם היה גדול והם לא יכלו להיפגש לעיתים קרובות. בילי ארגן סיבוב הופעות שלם במינסוטה כדי לפגוש אותה ואפילו נישק אותה בסופו של דבר וכתב לה כמה וכמה שירי אהבה, אך מערכת היחסים לא צלחה בגלל המרחק הפיזי וליבו של בילי נשבר. עברו כמה שנים ובהן לבילי הייתה חברה אחרת שאהב, אבל לא כמו שאהב את אדריאן. אדריאן, לעומתו, התארסה למישהו אחר, אך גם האירוסים שלה לא צלחו. לאחר שחברתו של בילי סיימה את היחסים ביניהם, בילי הבין שהוא עדיין אוהב את אדריאן ולכן התקשר אליה והציע לה לבוא לגור אצלו בקליפורניה ולהתחתן איתו. היא הסכימה. היא עברה לגור איתו ולאחר חודש הם התחתנו בגינה האחורית שלו. אדריאן גילתה שהיא בהריון ממנו יום לאחר חתונתם. כיום הוא אב לג'וזף ("ג'ואי") בן ה-23 שמנגן בתופים ולג'ייקוב בן ה-20 ששמו האמצעי הוא למעשה Danger, והוא מנגן בגיטרה.
ב-2012 הצטרף ארמסטרונג בתור עוזר למנטורית כריסטינה אגילרה בעונה השלישית של "The Voice (ארצות הברית)" מבית NBC שעלתה לשידור ב-10 בספטמבר 2012, והשתתף בחמישה פרקים.
זיכרון פרוספקטיבי
"זיכרון פרוספקטיבי" הוא מושג מתחום הפסיכולוגיה הקוגניטיבית המתאר מנגנון זיכרון שמטרתו זכירת דברים שצריכים להתבצע על ידי הפרט בזמן מסוים בעתיד, כמו משימות שונות. זהו מעין "היומן הפנימי" של האדם, שמזכיר לו אילו פעולות עליו לבצע בכל רגע נתון, באילו זמנים ובאילו הקשרים. יש המגדירים את סוג הזיכרון הזה כ"זיכרון לזכור".
מקלארן ספידטייל
עיצוב
עיצוב הספידטייל הוא בהשראת מקלארן F1. בתא הנוסעים יש שלושה מושבים, כאשר הנהג באמצע מוקף בחמישה מסכי מגע ושני נוסעים לידו. חמשת מסכי המגע מחולקים לשלושה אזורים ייעודיים:
מאנקו קאפאק
אגדות מאנקו קאפאק
באגדת טיקי ויראקוצ'ה, היה מאנקו קאפאק בנו של טיקי ויראקוצ'ה מ"פאקרי-טאמפו" הידועה כיום כ"פאקאריטמבו" (25 ק"מ דרומית לקוסקו). הוא ואחיו "אָיָאר אינקה", "איאר קאצ'י" ו"אייאר אוּצ'וּ" ואחיותיו "מאמא אוֹקלוֹ", "מאמא הוּאקוֹ", "מאמא ראאוּה" ו"מאמא קוּרה" חיו בקרבת קוסקו ואיחדו את עמם ואת עשרת ה"איילו" (קהילה המורכבת מכמה משפחות) שפגשם במסעם על מנת לנצח את השבטים של עמק קוסקו. גם באגדה זו מופיע מטה הזהב, שמקובל להניח כי ניתן למאנקו קאפאק בידי אביו. לאגדה כמה תיאורים, אך בהתאם לכמה מהגרסאות קנא מאנקו הצעיר באחיו הבוגרים, בגד בהם והרגם, וכך הפך לשליט יחיד על קוסקו. כדי לקיים את טוהר מוצאו האלוהי נשא מאנקו קאפאק את אחותו הבכורה מאמה אוקלו לאישה. בכך החל מנהג שנמשך עד שהאימפריה הגיעה לקיצה, ולפיו, אף על פי שלקיסר האינקה היו נשים רבות, האישה הרשמית הייתה על פי רוב אחת מאחיות הקיסר.
כלכלת גרמניה המזרחית
כלכלת גרמניה המזרחית הייתה כלכלה מתוכננת וריכוזית שבה המדינה שלטה בכלכלה כולה, בניגוד לכלכלה קפיטליסטית. המדינה החליטה על חלוקת ההשקעה בכלכלה הלאומית והקצתה את המשאבים. את התוכניות הכלכליות קיפלה המדינה בתוכנית חומש. כיאה לכלכלה מתוכננת, אמצעי הייצור היו - רובם ככולם - בבעלות ממשלתית. המדינה סבסדה כ-80% ממחירי מוצרי יסוד כגון אוכל, בגדים ושכר דירה. ההילך החוקי של גרמניה המזרחית היה מארק מזרח גרמני.
אברהם נניקשווילי
קורות חיים
ביולי 2005 רכשו נניקשווילי ובן-זקן תמורת חצי מיליון דולר 85% משלד בורסאי בבורסה לניירות ערך בתל אביב, ושינו את שמו למנופים פיננסיים בע"מ. לביסוס החברה השקיעו בה השניים 8 מיליון ש"ח. בפברואר 2007 רכשו את קניון ארנה הרצליה תמורת כ-540 מיליון ש"ח. בנוסף השקיעו השניים בנדל"ן בארצות הברית, בעיקר באמצעות הלוואות נון ריקורס. באשדוד הקימו השניים את הקניון "סטאר סנטר". מנופים פיננסיים רכשה את השליטה בשלד הבורסאי מאקפל. נניקשווילי הוא עדיין בעל עניין בחברת מנופים פיננסיים, הפועלת התחום הנדל"ן, שבשנת 2013 נרשמה לה הערת עסק חי. נניקשווילי ובן-זקן וחברת מנופים פיננסיים הם בעלי עניין בחברת שמן משאבי נפט וגז בע"מ, הנסחרת בורסה לניירות ערך בתל אביב. קידוח "ים 3" של החברה התגלה ככושל בסוף 2013.
כלכלת גרמניה המזרחית
התכנון המרכזי
העובדה שכלכלת גרמניה המזרחית הייתה כלכלה מתוכננת לא אומרת כי היא נוהלה באמצעות גוף או תוכנית אחת. הכלכלה נוהלה באמצעות מספר תוכניות לטווח קצר וארוך. התוכניות הקצו משאבים, יעדי ייצור ועוד לכלכלה וחזו בה שינויים. במשך השנים ככל שהכלכלה התפתחה משימת הניהול שלה הלכה והסתבכה ונעשה מורכב לחלק את המשאבים
אברהם נניקשווילי
קורות חיים
בשנת 2005 הוערך הונו ב-3.35 מיליארד ש"ח.
רוברט רוסן
רוברט רוסן (אנגלית: Robert Rossen; 16 במרץ 1908 - 18 בפברואר 1966) היה במאי, תסריטאי ומפיק קולנוע אמריקני זוכה פרס האוסקר על "כל אנשי המלך".
ביוגרפיה
הוא נולד בניו יורק. רוסן החל את כמחזאי בתיאטרון. אל תעשיית הקולנוע הוא נכנס כתסריטאי, החל מדרמת הפשע "Marked Woman" משנת 1937 בה כיכבו בטי דייוויס והמפרי בוגרט. בין השנים 1937–1947 (טרם היותו במאי קולנוע) עבד כתסריטאי בסרטיהם של לויד בייקון (ארבעה מסרטיו), מרווין לרוי, ראול וולש (בסרטו "שנות ה-20 הסוערות", בו כיכב ג'יימס קאגני), מייקל קורטיז ("זאב הים"), בשלושה מסרטיו של לואיס מיילסטון ובשניים מסרטיו של אנטול ליטבק. ב-1946 כתב את התסריט לסרט "אהבתה המוזרה של מרתה אייברס" בבימויו של לואיס מיילסטון.
יחיאל ספרא
חיים אישיים
ספרא מתגורר בהרצליה. בנו, יהודה ספרא, הוא כותב טורים הומוריסטיים בעיתון "ישראל היום" וחומר הומוריסטי וסאטירי באתר "לאטמה".
אלכסנדר, דוכס שלזוויג-הולשטיין-זונדרבורג
משפחתו
ב-26 בנובמבר 1604 התחתן אלכסנדר באולדנבורג עם דורותיאה משוורצבורג-זונדרסהאוזן, בתם של יוהאן גינטר הראשון, רוזן שוורצבורג-זונדרסהאוזן ואנה מאולדנבורג-דלמנהורסט, ממנה נולדו לו 11 ילדים:
קוסמטיקה
תעשיית הקוסמטיקה
נכון לשנת 2003, המכירות בשוק הקוסמטיקה מגיעות לסך 18 מיליארד דולר ארצות הברית בשנה. השוק נשלט בידי מספר מצומצם של חברות רב-לאומיות. רובן נוסדו בתחילת המאה ה-20.
ויקטור גניש
חיים אישיים
ויקטור גניש נשוי לדפנה ואב לבת ובן. מתגורר בראשון לציון. במקביל לעבודתו כמאמן כדורגל, עובד כמנהל תברואה בעיריית ראשון לציון. בנו טל גניש משחק כשוער בליגה ג'.
יחיאל אקשטיין
ביוגרפיה
במקביל הצטרף אל הליגה נגד השמצה. ב-1976 ארגן את הכנס האוונגליסטי-יהודי הראשון. ב-1977, כשנאו-נאצים ארגנו הפגנה בפרבר יהודי של שיקגו, סקוקי, שלחה אותו הליגה לגייס תמיכה נוצרית כנגדם ומאז הוא נשאר בשיקגו.
אקשטיין עזב בהמשך את הליגה נגד השמצה והיה למרצה בשני גופים נוצריים, "הסמינר התאולוגי של שיקגו" (Chicago Theological Seminary) ו"הסמינר הצפון בפטיסטי" (Northern Baptist Theological Seminary). ב-1983 הקים את הקרן לידידות, שהייתה עיקר עיסוקו מאז.
הקרן לידידות
אקשטיין והאוונגליסטים מימנו בין השאר את עמותת הצדקה "יהודה יעלה" של יפה דרעי, את מוסדות מגדל אור של הרב יצחק דוד גרוסמן, את בתי התמחוי של דודי זילברשלג ועוד. זילברשלג נזקק לפסק הלכה שהתיר את שיתוף הפעולה החרדי-נוצרי לצורכי סעד וסיוע לנזקקים, אך לא לצורך בתי מדרש, לימוד ותפילה.
הבחירות להנהגת מפלגת הלייבור בניו זילנד 2023
מאושרים
חבר הפרלמנט מרמוטאקה, כריס היפקינס, שר החינוך המכהן והשר לשעבר לתגובת COVID-19, אושר כמועמד היחיד זמן קצר לאחר סגירת המועמדויות ב-9:00 בבוקר ב-21 בינואר. Stuff דיווח כי קירי אלן, חברת הפרלמנט של החוף המזרחי ושרת המשפטים, שהשערות לגביה הועלו בתקשורת כמועמדת חלופית, הייתה אחת משבעת חברי הפרלמנט שהציעו אותו. היפקינס התרעם בעבר כשנשאל על שאיפותיו המנהיגותיות, והצהיר כי יתמוך בכל מועמד שמפלגת הלייבור תוכל "להגיע לקונצנזוס" לגביו. בסטנדאפ תקשורתי מחוץ לפרלמנט בשעה 13:00 ב-21 בינואר, היפקינס הגיב שהוא גילה כי התגלה כמועמד לקונצנזוס בזמן ש"הדלת למטוס [שעליו עלה לטיסה לוולינגטון] נסגרת", מה שהותיר אותו ללא יכולת להגיב להודעות במשך 40 דקות.
הנרייטה גודולפין, הדוכסית השנייה ממרלבורו
בעקבות מותו של אחיה מאבעבועות שחורות ביקש אביה להעביר לבתו את התואר דוכס מרלבורו. לצורך כך שכנע את הפרלמנט הבריטי לחוקק בשנת 1706 חוק מיוחד שקבע כי בהיעדר יורש זכר יוכלו בנותיו של הדוכס הראשון לרשת את תוארי האצולה שלו. וכך, לאחר מותו של אביה ב-1722 הייתה לדוכס ממרלבורו, האשה הראשונה שירשה תואר דוכסות מאביה. עם זאת, היא לא ירשה את תוארי נסיך האימפריה ובארון איימות'.
ימת אונטריו
ימת אונטריו (באנגלית: Lake Ontario בצרפתית: Lac Ontario) היא אחת מחמש הימות הגדולות באמריקה הצפונית והאגם ה-15 בגודלו בתבל.
אוניברסיטת וירצבורג
פעילות
באוניברסיטה 10 פקולטות: תאולוגיה קתולית, משפטים, רפואה פקולטה לאמניות I הכוללת: היסטוריה, גאוגרפיה, שפות מודרניות ותרבות. פקולטה לאמניות II הכוללת: פילוסופיה, פסיכולוגיה, סוציולוגיה וחינוך. פקולטה לביולוגיה, פקולטה לכימיה ורוקחות, פקולטה למתמטיקה ומדעי המחשב, פקולטה לאסטרונומיה ופיזיקה ופקולטה לכלכלה.
הסכם אלג'יר
הכורדים בעיראק
מפלגת הבעת' שעלתה לשלטון בעיראק ב-1968 נקטה גישה לאומנית-ערבית שלא בישרה טובות לכורדים, שכן בתקופת השלטון הקצרה של הבעת' לאחר הפיכה ב-1963 פתח המשטר במערכה צבאית רחבה נגד המורדים הכורדים, וזו לא הגיעה להכרעה. עם עליית הבעת' מחדש לשלטון ב-1968, גברו ההתנגשויות בין מורדים כורדים לכוחות הביטחון העיראקיים. ב-1969 תקפו המורדים הכורדים תחת הנהגת מוסטפא ברזאני את מתקני הנפט בכרכוכ וחסמו את זרימת הנפט מהמקום. בתגובה, הורתה בגדאד על שליחת ארבע מתוך שש דיוויזיות הצבא העיראקי לצפון. כוחות המשטר הצליחו להשתלט מחדש על ערים באזור, אך איבדו שליטה על אזורים כפריים נרחבים בצפון עיראק, מלבד זאת, המורדים הכורדים הסבו נזקים כלכליים בשל הפגיעה בתשתיות שאיבת הנפט וההתנגשויות הבלתי פוסקות בין הצדדים. למרות הלחץ הצבאי המתמשך מצד מרבית צבא עיראק סירבו הכורדים להיכנע.
הפרות ההסכם
כיום, מספר ארגוני ביון בינלאומיים מאמינים כי איראן מפירה את סעיפי ההסכם העוסקים במניעת פעילות חתרנית בשטחה של המדינה האחרת. לאור מעצרים של מספר חברי כוח קודס בעיראק ועדויות לאספקת תחמושת, אימונים ומימון למורדים שיעים עיראקיים.
קארי פישר
ביוגרפיה
ב-1983–1984 הייתה נשואה למוזיקאי האמריקאי-יהודי פול סיימון. היא מוזכרת ברבים משיריו ואף הופיעה בווידאו קליפ לשירו.
מלחמת הכוכבים
קארי פישר נפטרה ב-27 בדצמבר 2016, לאחר סיום צילום החלק שלה בסרט "מלחמת הכוכבים - פרק 8: אחרוני הג'דיי". הסרט מוקדש לזכרה.
אכילת מצה
מצות מצווה
מאחר שאכילת ה'כזית' מצה בליל הסדר הוא חיוב מדאורייתא, על פי ההלכה יש להקפיד לאכול דווקא ממצוות שנאפו לשם מצווה (לשמה). מטעם זה יש רבים שמקפידים לאכול לצורך מצווה זו, דווקא ממצות שנאפו בעבודת יד (עגולות), מאחר שעל המצות שנעשו במכונה (מרובעות), יש רבים שפקפקו שאינם נחשבים כמי שנעשו לשמה, כיוון שאין בהם מגע יד אדם.
מידי-פירנה
מידי-פירנה (בצרפתית: Midi-Pyrénées; באוקסיטנית: Miègjorn-Pirenèus) או דרום פירנאים היה אחד מבין 26 חבלי הארץ של צרפת על פי החלוקה המנהלית שנהגה בה עד סוף 2015. משנת 2016 הוא כלול בחבל החדש אוקסיטניה.
אנטוניו לופז (מאייר)
השפעה ומורשת
הצייר פול קרניקאס הוא נשיא קרן אנטוניו לופז. זהו ארגון שמגייס כספים למחקר, טיפול וחינוך לאיידס באמצעות מכירות פומביות של צילומים. הארגון נוסד בשנת 1987 בתגובה למותו של לופז.
מידי-פירנה
גאוגרפיה
הגארון הוא הנהר העיקרי בחבל והוא מתפצל לארבעה זרמים: הז'רס, הארייז', הלוט והטארן.
אנטוניו לופז (מאייר)
השפעה ומורשת
יצירות האמנות של לופז שימש השראה לאמן המאנגה היפני הירוהיקו אראקי, לרוב יצירותיו של לופז מוזכרות, ואף לעיתים מצולמות ישירות, בשערי הגיליונות של ההרפתקה המוזרה של ג'וג'ו. העיצוב של אחד מגיבורי הסדרה, התבסס על עיצוב שעשה לופז לשער הניו יורק טיימס.
מידי-פירנה
פוליטיקה
לחבל היסטוריה ארוכה כמעוז השמאל בצרפת, עוד מימי תחילתה של הרפובליקה הצרפתית השלישית. כך למשל המחוז ארייז' נותן בהתמדה לשמאל את אחוזי ההצבעה הגבוהים ביותר בצרפת.
חרב גדעון
פרסים ומועמדויות
הסרט היה מועמד לארבעה פרסי ג'מיני של הטלוויזיה הקנדית וזכה בשלושה, ביניהם פרס על עריכת התמונה הטובה ביותר ופרס על עריכת הקול הטובה ביותר.
צ'אנדרה בהדור דנגי
ביוגרפיה
דנגי נולד ב־1939. לא ידוע מהו המצב הרפואי שהגביל את גדילתו. הוא חי בכפר מרוחק בשם רימקולי, שנמצא כ־400 קילומטר מקטמנדו, בירת נפאל.
לפני שהוכר כאדם הנמוך בעולם ב-2012, לא עזב את כפרו. לאחר קבלת התואר, אמר שתמיד קיווה לטייל ברחבי העולם ומדינתו, והצהיר שרצה להשתמש בתוארו החדש על מנת לפרסם את נפאל.
גוסטבו סנגארה
קריירה בינלאומית
הוא נכלל בסגל נבחרת בורקינה פאסו לקראת טורניר גביע אפריקה לאומות 2021. ב-9 בינואר 2022 הבקיע את שער הבכורה שלו בנבחרת, בהפסד 2-1 לנבחרת קמרון במשחק הפתיחה של הטורניר.
ניסוי צ'יהליון
ביצוע הניסוי
בשנת 1774 יצאה משלחת בראשות האסטרונום נוויל מסקלין למדוד את כוח המשיכה שמפעיל ההר צ'יהליון (Schiehallion) שבסקוטלנד על עצמים סביבו. הר צ'יהליון נבחר על ידי האסטרונום צ'ארלס מייסון ( Charles Mason ) כיוון שהוא מבודד יחסית בסביבתו, הוא סימטרי בכיוון מזרח-מערב כך שקל למצוא את מרכז המסה שלו והמדרונות בכיוון צפון ודרום תלולים כך שניתן לבצע את המדידה קרוב למרכז המסה וכך להגדיל את השפעת כח המשיכה על המשקולת. לצורך מציאת מרכז המסה נדרש מיפוי קפדני של ההר. צ'ארלס הוטון (Charles Hutton) הקרטוגרף שביצע את המשימה יצר לשם כך את המפה הטופוגרפית הראשונה הכוללת קווי גובה. נדרשה שורה ארוכה של תצפיות אסטרונומיות לחישוב הזווית שבין המטוטלת לכוכבים ובסופה נמדדה סטייה מהכיוון האנכי בערך ב11 שניות מעלה ( 0.003°) סטיה זעירה זו אפשרה לקבוע את היחס בין מסת ההר (שחושבה מהנפח שלו וצפיפות הסלע) למסת כדור הארץ וכך להעריך את מסת כדור הארץ ואת צפיפותו. הוטון העריך את צפיפות הסלעים מהם בנוי ההר ב 2,500 ק"ג למטר מעוקב וכך להעריך את צפיפותו של כדור הארץ כולו כתשע חמישיות מצפיפות הסלעים. תוצאות המדידה סוטות בכ 20% מהערך המקובל כיום. מתוצאות ניסוי צ'יהליון ניתן להעריך את גודלו של קבוע הכבידה אך קביעה זו לא הוגדרה כמטרת הניסוי.
זאב פלק
חיים וקריירה אקדמית
לפלק לא היו ילדים והוא נפטר בגיל 75.
בריחת הגר ולידת ישמעאל
פרשנות
יש הרואים בסיפור על הגר וישמעאל סיפור על מתח וקנאה, הפותח פתח אל עולמה הפנימי של משפחת אברם.
יחסי אוסטרליה–קולומביה
יחסי אוסטרליה–קולומביה הם היחסים הדיפלומטיים שבין הקהילייה של אוסטרליה לבין רפובליקת קולומביה.
דודו גבע
הנצחה
ב-15 באפריל 2008 יזמה משפחתו של גבע לצד שותפים לעשייה, כגון יובל כספי ועופרה רודנר, את פרויקט הברווז על גג בית עיריית תל אביב-יפו, באישורה ותמיכתה של העירייה. הדמות, העשויה מבד בלון, וגובהו עשרה מטרים, הוצבה על פינת גג הבניין למשך שלושה שבועות. את הרעיון להצבת הברווז על גג העירייה הגה גבע עוד בשנת 2003, יחד עם קבוצת "מדינת תל אביב", כאקט של הפיכת העיר למלאת שמחת חיים ורוח אמנות חופשית, שמתעלה על הממסד. הצבת הפסל היוותה את פתיחת חגיגות המאה לעיר תל אביב. ביום העצמאות עבר פסל הברווז למשכנו הקבוע, במוזיאון הישראלי לקריקטורה ולקומיקס בחולון. ב-16 באפריל התקיים אירוע לכבוד הצבת פסל הברווז על גג העירייה, בהנחיית אורי גוטליב, ובהשתתפות קורין אלאל, "ג'ירפות", חמי רודנר, "מרסדס בנד", שלומי שבן, "דפנה והעוגיות", נעם רותם, מארינה מקסימיליאן בלומין, טל פרידמן ולהקת "הקריות" ו"הדג נחש".
ספינות שרבורג
ספינות סער
הפתרון אותו הציע חיל הים נשען על פריצת דרך טכנולוגית שהתחוללה באותן שנים: פיתוח הטילים המונחים. נשק זה איפשר בניית יחידות לחימה קטנות וזריזות, ויצר את אפיונה של ספינת הסער כספינת לחימה חדשנית הנושאת טילים לפעולה נגד אוניות, ותותחים לפעולה נגד ספינות קטנות.
השפעת האמברגו הצרפתי על אספקת ספינות הסער
יציאת כלי שיט מה חייבה פתיחת גשר, אותו ניתן היה לסגור בקלות ולמנוע את היציאה מן הנמל. טבק שכנע את הקצין התורן לשמור את הגשר פתוח, ובשבת, 4 בינואר 1969, בשעה 16:30 הפליגה אח"י "סער" לים בפיקוד משה טבק. למרות התחזית האופטימית נתקלה אח"י "סער" בדרכה בגלים גבוהים. גם אח"י עכו, שיצאה לפניה, נתקלה בים סוער במפרץ ביסקאיה, ולאחר מכן נקלעה לסערה מערבית לפני גיברלטר. הספינה המתינה יממה בעגינה בחוף פורטוגל, שם עגנו גם אוניות אחרות שהיו בדרכן לים התיכון והמתינו לשוך הסערה. עם היחלשות הסערה המשיכה אח"י עכו לגיברלטר, שם קיבלה הוראה להמתין לאח"י סער.
תכנון המבצע ואישורו
סיאם הציג עצמו כמייצג חברה רשומה בפנמה, ושמה Starboat S.A. החברה הציגה עצמה כמבקשת לרכוש ספינות לצורכי שירות לקידוחי נפט. סיאם לא מסר היכן יפעלו הספינות וברישומים לא הופיעה אף חברה נורווגית. כל עבודת הניירת נעשתה מהמשרד בפריז, וסיאם אישר למרדכי לימון לפעול לפי הבנתו, כך שכל החוזים והמכתבים נוסחו בפיקוחו האישי של לימון. בניירת נרשם "סטארבואט - אוסלו" עם תיבת דואר. החברה נרשמה בפנמה כמקובל ברישום אוניות תחת דגל נוחות, ולחברה הפנמית היה נציג באוסלו שקישר בעסקה.
מרדכי לימון נפגש בישראל עם מפקד חיל הים, אברהם בוצר, והציג בפניו את עיקרי התוכנית למילוט הספינות. בוצר אישר את התוכנית ומינה את הדר קמחי, שנכח אף הוא בפגישה, כאחראי מטעם חיל הים לביצועה.
מבצע מילוט הספינות תוכנן בידי מרדכי לימון, שתכנן והוביל את ההטעיה עד אישור היציאה מצרפת. שמירת כושר ההפלגה של הספינות, אחזקתן ואחזקת הצוותים היו בניהול משלחת חיל הים בצרפת, ואילו הכנת הנתיב, תיאום אוניות התדלוק, הפיקוד על היציאה משרבור וההפלגה היו באחריות חיל הים. בניגוד לסיפורים שהופצו, המוסד למודיעין ולתפקידים מיוחדים כלל לא היה מעורב במילוט ספינות הסער משרבורג. גם שגרירות ישראל בפריז כמעט ולא שותפה בעניין.
"מכירת הספינות"
בעלת מספנות SAMT ביקשה מהוועדה הבין-משרדית ליצוא אמצעי מלחמה בצרפת רשות לנהל משא ומתן עם קונים פוטנציאליים. מרדכי לימון התבקש על ידי הצרפתים שישראל תוותר על הספינות. לימון השיב בשלילה, אך הודיע שיעביר את הבקשה לרשויות בישראל.